《偈颂一百零二首》
宋代·释慧远

大哉释迦文，生下便作怪。
南北东西行，点胸也忒杀。
弃舍轮王位，反受父母拜。
六载向雪山，精进修净戒。
明星才出现，证道果能快。
分别说三乘，惹得一身债。
最后向灵山，拈花索买卖。
十万众人前，就中无一介。
独有迦叶波，和赃与捉败。
二千年前且放过，直至而今被佗坏。
坏不坏，主元在。
主既在，休厮赖。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。